4-3 sejr til VEB på udebane over Odense.

For anden kamp i træk var Eva Lee den store helt hos VEB. Hun vandt sammen med Martin Kragh det afgørende Golden Set. De var undertippet mod Sara Thygesen og Søren Gravholt, men vandt overraskende 21-18. Dermed er VEB noteret for fire point. - 4-3 over Odense er meget mere, end vi turde drømme om. Vi havde været glade for et point, og derfor er vi jublende lykkelige over, at det blev til to point, siger VEB's sportschef, Peter R. Jensen, i en pressemeddelelse. De fire point rækker til en syvendeplads. Næste opgave er tirsdag 8. oktober i Arena Nord mod Solrød, der ligeledes er noteret for fire point.